Guinness

Guinness er en tørr stout som har sin opprinnelse ved bryggeri St. James's Gate Brewery i Dublin i Irland. Ølet ble først brygget av Arthur Guinness i 1759. I dag er Guinness et av verdens mest populære og gjenkjennelige ølmerker.Guinness feirer 250-årsjubileum i dag  Horecanytt

 Historie 

Guinness er basert på porter, et mørkt øl som ble utviklet i London på 1700-tallet. Den distinkte smaken kommer fra bruken av nybrent, umaltet bygg, som gir ølet dets mørke farge og unike aroma. Historisk sett ble en del av ølet lagret for å utvikle en skarp, lett syrlig smak, som deretter ble blandet med ferskt øl. Denne praksisen bidro til den komplekse smaken.

Guinness ble grunnlagt i 1759 da Arthur Guinness signerte en 9000 århttps://www.guinness-storehouse.com/en/discover/story-of-guinness lang leiekontrakt for bryggeriet i St. James's Gate. I 1997 fusjonerte selskapet med Grand Metropolitan for å danne det multinasjonale alkoholkonglomeratet Diageohttps://www.diageo.com/en/our-business/our-history. Selv om hovedkontoret til Diageo ligger i London, er bryggeriet i Dublin fortsatt hjertet av Guinness-produksjonen.

 Karakteristika og typer 
Guinness er kjent for sin tykke, kremaktige topp. Denne særskilte skummet på toppen er et resultat av at ølet blir tappet med en blanding av nitrogen og karbondioksid – ikke bare karbondioksid, som i de fleste andre øltyper. Nitrogenboblene er mindre enn karbondioksidbobler og gir ølet en glattere og mer fløyelsaktig munnfølelse. For bokser og flasker finnes det en liten plastkule, kalt en «widget», som frigjør nitrogen når beholderen åpnes for å skape den samme effekten.

Guinness' logo, en harpe, er basert på den nasjonale harpen til Irland og er et symbol på selskapets irske arv. Harpen er også et nasjonalsymbol for Irland.

 Guinness World Records 
Guinness-selskapet står også bak Guinness rekordbok. Den første boken ble utgitt i 1955 etter en idé fra selskapets daværende direktør, Hugh Beaver, som ønsket å avgjøre en diskusjon om verdens raskeste fugl.https://www.guinnessworldrecords.com/about-us/our-story Bokserien ble skilt ut som et eget selskap i 2001, men har beholdt navnet sitt.

 Bruk i blandede drinker 

Guinness brukes i flere blandede drinker, som Badger, Irish Car Bomb og Black and Tan.

 Referanser 

 Litteratur 
 Dege, Hroar: Beretninger om øl fra næring til nytelse. Kildeforlaget 1999. 

Eksterne lenker

 Guinness på Beeripedia

Kategori:Ølmerker
Kategori:Irland